da da da da da da nb da da da da da da da da da fr da en da da da ru da da da en en
2-3 gange fra Odense om ugen - ændrede en 11er til en toporder - Svanholm Cricketklub
Tirsdag d. 27. september 2016 kl. 18:34 af Henrik Pfaff
Svanholm CC blev juniormestre for tredje år i træk – og det gav nok en pokal til endelig eje, da vi har vundet den af DCF udsatte pokal tre år i træk. Vi spillede mod AB. Med vores 4-5 elitespillere inkl. en landsholdsspiller mod AB’s ene tydede alt på en ulige kamp, men for nogle år siden så det lige så ensidigt ud og AB triumferede alligevel. Det ar sidder dybt i et par førsteholdsspillere m.fl. endnu.
Men AB stak så sandelig ikke op for bollemælk* (forklaring se efter referatet) og de lavede en så stor score, at hvis for mange af vores såkaldte stjerner ikke havde koncentreret sig kunne det sagtens være gået den anden vej.
AB’s første gærdefald skete ved 75 efter 14 overe. Annique Uddin, der er i landsholdstruppen, og en drengespiller havde intet besvær med vores åbningskastere og nød at få bolden til at rulle på den fine hurtige bane i det gode vejr. Først i Saud Munirs tredje over kom gennembruddet - Annique Uddin løftede en gang for meget over Aske Larsens sikre næver i dyb mid off og to bolde efter gentog hans åbningsmakker kunststykket. Igen Saud kombineret med Aske.
Men AB fortsatte og holdt alle fyrre overe og endte med 176. Det ville vist i ældre tider være en vindende score i en juniorfinale.
Aske Larsen og Saif Ahmad spillede deres sidste ungdomskamp, men måtte nøjes med et gærde for 67 til deling. Bedre gik det for Saud Munir med 4 for 38, derudover et til Azaan Ur Reman og et til Osman Safi.
Ved gærdet åbnede den tredje og sidste af vores juniorer, der sagde farvel til ungdomstiden. Det var førsteholdets keeper Wahab Hashmi, der nu hele sæsonen er taget 2-3 gange om ugen fra Odense til træning og kamp. Har der været en DCF-træning, så er der lagt en gang på.
Wahab havde aldrig spillet en ungdomskamp før han kom til os og det er utroligt, så meget han har forbedret sig i løbet af året.På førsteholdet startede han med at batte 11 og til sidst lavede han flere flotte halvlege i toppen af gærdeordenen. Dagen efter juniorfinalen scorede han for det udvalgte hold mod landsholdet 59.Han er ikke færdigudviklet teknisk ved gærdet, så hvad kan det ikke blive til. Han skal i hvert fald nok forsøge at blive det.
Wahab Hashmi rækker efter stjernerne
I juniorfinalen åbnede han sammen med Saud Munir og de handlede efter ordre. De spillede omhyggeligt og chancefrit, startede stille og roligt og skiltes først i den 24 over, hvor de havde lavet 136. Wahab lavede 51 på 64 bolde og Saud Munir, der for det meste tøjlede sin lyst absurditeterne, 81 not out på 68 bolde. Saif Ahmad nåede lige at slutte med 22 farvel point til sin ungdomstid. Vi passerede for et gærde.
Saud Munir med sin man of te match præmie
Svanholms juniorvindere: Stående fra venstre Mohammad Hashim, Mubeeb Rehman Saud Munir, Jonas Henriksen, Wahab Hashmi (keeper), Aske Larsen.Siddende; Osman Safi, Azaan Ur Rehman, Saud Mir, Saif Ahmad (anf), Abdullah Mahmood
Det tre, der har udstået deres ungdomstid: Wahab Hashmi, SaifAhmad, Aske Larsen
I anledning af , at det er 150 år siden, den første cricket kamp blev afviklet i Danmark, stillede vi holdet op i ny formation.
Det faldt måske ikke så heldigt ud
*Vedr. stikke op for bollemælk .
Talemåden 'stikker ikke op for bollemælk' refererer til at man kender værdien af sig selv og ikke giver op. I gamle dage var det at stikke neg op et hårdt arbejde, og derfor ville høstfolk der udførte sådant arbejde ikke kunne nøjes med retten bollemælk.
Dengang var der meget høstarbejde, og den hårdeste tjans var med en høtyv at stikke negene fra marken og op på vognen eller fra vognen og op på loftet. Det blev kaldt at stikke op, og påtog man sig det hverv, gjorde man sig fortjent til ekstra solid kost. Man kunne således ikke nøjes med den dengang klassiske ret, bollemælk, der var boller overhældt med varm mælk. Deraf fik talemåden han stikker ikke op for bollemælk den betydning, at man ikke finder sig i noget.